stanford-oval/wikipedia huggingface dataset:
גמלוס
תולדות חייו

גמלוס נולד בשנת 19, אמו הייתה ליווילה בתו של נירון קלאודיוס דרוסוס ואנטוניה הצעירה ואביו היה דרוסוס יוליוס קיסר בנו של הקיסר טיבריוס. מכיוון שאחיו התאום מת בינקותו הוא קיבל את הכינוי "גמלוס" (התאום).
אביו של גמלוס מת בנסיבות חשודות בשנת 23 וגמלוס התפוגג לאלמוניות וזכה להתעלמות מהמשפחה הקיסרית ומסבו טיבריוס. על כך תעיד העובדה שהוא קיבל את הטוגה וירליס כשהגיע לגיל שמונה עשרה בשנת 37, ארבע שנים לאחר המועד המקובל.
אמו של גמלוס הוצאה להורג בשנת 31 לאחר שהתגלה שהיא הייתה, ביחד עם מפקד המשמר הפרטוריאני סיאנוס שהיה מאהבה, חלק מקשר שנועד להדיח את הקיסר מן השלטון ולהמליך את סיאנוס, ייתכן כעוצר לגמלוס. באותו הזמן החלו לצוץ שמועות על כך שאביו האמיתי של גמלוס היה סיאנוס.
בזמן הזה טיבריוס החל להתייחס ולקרב אליו את נכדו, אולם המקורות העתיקים חלוקים בשאלת כוונותיו האמיתיות. טקיטוס ופילון האלכסנדרוני גורסים שטיבריוס תכנן להפוך את גמלוס ליורשו אולם התוכנית לא יצאה אל הפועל בשל חוסר ניסיונו והעובדה שהקיסר נפטר זמן קצר אחר כך בעוד שסווטוניוס גורס שטיבריוס שנא את גמלוס מפני שהוא חשד שהוא לא באמת נכדו. דיו קסיוס מציג גרסה מאוזנת וטוען שטיבריוס העדיף את קליגולה כיורש כתוצאה מניסיונו ומהעובדה שהיה לו ספקות באשר למוצאו של גמלוס.
כשטיבריוס נפטר ב-16 במרץ 37 קליגולה עלה לשלטון כיורשו, אולם בעת קריאת צוואתו של טיבריוס לפני הסנאט התגלה כי הוא ייעד את גמלוס להיות קיסר שותף יחד עם קליגולה. קליגולה אמנם נהג בנועם עם גמלוס ואף אימץ אותו כבן, אולם במקביל הוא ביטל את צוואתו של טיבריוס וכעבור שנה חיסל את גמלוס מפני שראה בו איום.
לובוש קוהואוטק

| --- | --- |

ד"ר קוהואוטק במרכז החלל ג'ונסון בנאס"א מדבר עם צוות סקיילאב 4 כהכנה לתצפיות שביט קוהואוטק מהחלל
 לידה:  29 בינואר 1935 זבז'ך, צ'כיה 
 פטירה:  30 בדצמבר 2023 (בגיל 88) Bergedorf, גרמניה 
 ענף מדעי:  אסטרונומיה
 מקום מגורים:  צ'כיה, גרמניה
 מקום לימודים:  אוניברסיטת מסריק  אוניברסיטת קארל בפראג 
 מוסדות:  מצפה הכוכבים המבורג-ברגדורף 
 פרסים והוקרה:  פרס נושל (2010)  Česká hlava 
 הערות:  נכון למרץ 2018 גילה 76 גופים, האסטרואיד 1850 Kohoutek (אנ') נקרא על שמו.
 תרומות עיקריות
 מגלה גרמי שמים, ובהם שביט קוהואוטק.
 
לובוש קוהואוטק (בצ'כית: Luboš Kohoutek‏;‏29 בינואר 1935 –  30 בדצמבר 2023) היה אסטרונום צ'כי ומגלה שביטים ואסטרואידים במערכת השמש. נכון ל-2018 גילה 76 גופים ובהם שביט קוהואוטק וערפיליות פלנטריות רבות.
ביוגרפיה

לובוש קוהואוטק נולד בינואר 1935 להינק ולירמילה קוהוטואק. אחיו צטיראד קוהואוטק (Ctirad Kohoutek) היה מלחין ומורה למוזיקה. אביו היה מורה לפיזיקה.
קוהואוטק החל להתעניין באסטרונומיה עוד בגיל 14 בתיכון, כשהתחיל עם צפיית מטאורים עם טלסקופ שבנה בעצמו. הוא למד תואר ראשון בפיזיקה באוניברסיטת מסריק בעיר ברנו והמשיך ללימודי אסטרונומיה באוניברסיטת קארל בפראג, אותם סיים ב-1958. בזמן לימודיו, היה צופה בלילות יחדיו עם של ייז'י גרייגר (Jiří Grygar) שהפך גם הוא לאסטרונום צ'כי מפורסם.
לאחר לימודין, הוא החל לעבוד במכון לאסטרונומיה של האקדמיה למדעים הצ'כית. בשנת 1976, במסגרת עבודתו, הוא פרסם יחד עם לובוש פרק (Luboš Perek) קטלוג אודות מיפוי ערפיליות פלנטריות (Catalogue of Galactic Planetary Nebulae, 1967). הקטלוג, שמבוסס על עבודה ותצפיות שנאספו במשך 10 שנים, נחשב כמקיף בזמנו וצוטט רבות במחקרים אקדמיים.
לאחר מכן זכה במשרה במצפה הכוכבים של אוניברסיטת המבורג הנמצא בברגדורף. בעקבות הפלישה הסובייטית לצ'כוסלובקיה ב-1968 הוא החליט להישאר במערב גרמניה.
תצפיותיו ותגליותיו הביאו לו פרסום והכרה. בין השאר הוא מוכר בזכות גילוי מספר שביטים ואסטרואידים וביניהם השביט 75D/Kohoutek (אנ') ו-76P/West–Kohoutek–Ikemura (אנ'). על שמו גם שביט קוהואוטק, שגילה ב-1973. על פי תחזיות מוקדמות צפו שהשביט יהיה אחד השביטים הגדולים ביותר של המאה ה-20, מה שעורר עניין ציבורי רחב מאוד. אולם השביט לא הגיע לדרגת הבהירות הצפויה, ונודע ככינוי ל"מאכזב".
במסגרת מחקרו אחר שרידים של שביט ביאלה, הוא ביצע תצפיות רבות בין השנים 1967–1981. בעוד הוא לא הצליח למצוא את שרידי השביט, באותו זמן קוהואוטק גילה 76 אסטרואידים, ביניהם גם את כוכב לכת מינורי 1865 Cerberus(אנ').
הוא ביצע תצפיות גם ממצפה הכוכבים בצ'ילה, ובמצפה קאלאר אלטו (Calar Alto Observatory) בספרד.
קוהואוטק פרסם למעלה מ-162 מאמרים. הוא פרש רשמית ב-2001, אולם המשיך לבצע תצפיות עבור מצפה הכוכבים המבורג ברגדורף.
קוהואוטק היה נשוי לכריסטיאנה וגר בהמבורג, גרמניה.
גופים שגילה

קוהואוטק ידוע בעיקר עקב גילוים של 76 של אסטרואידים וחמישה שביטים.
חלק משמות הגופים ניתנו על ידי מציעים אחרים, לאחר שקוהואוטק ויתר על זכותו להעניק שם. לחלקם טרם ניתן שם כיוון שלקח זמן להשיג תצפיות נוספות עד להערכת המסלול.
גופים שגילה > כוכבי שביט שגילה

75D/Kohoutek (אנ')
76P/West–Kohoutek–Ikemura (אנ')
שביט קוהואוטק C/1973 E1 (Kohoutek)
C/1969 O1-A (Kohoutek)
C/1973 D1 (Kohoutek)
גופים שגילה > סופרנובה

supernova SN 1973f
ארי אלון

| --- | --- |

ארי אלון
 לידה:  25 באפריל 1950 (בן 74) 
 מדינה:  ישראל 
 שפות היצירה:  עברית 
 
ארי אֵלון (נולד ב-25 באפריל 1950) הוא סופר, מחנך ומרצה לפילוסופיה יהודית.
ביוגרפיה

אלון נולד בירושלים למשפחה דתית-לאומית. בנו של השופט פרופ' מנחם אלון, ואחיהם של השופט ספי אלון, השר וחבר הכנסת לשעבר הרב בנימין אלון והרב מרדכי אלון.
למד במדרשית נעם בפרדס חנה, ולאחר שירותו בצה"ל יצא בשאלה וחדל לקיים אורח חיים דתי. מאוחר יותר למד מחשבת ישראל באוניברסיטה העברית בירושלים, עבודת התיזה שלו לתואר שני עסקה ב"סימבוליזציה של מרכיבי העלילה בספור התלמודי" (1982).
באמצע שנות ה-70 של המאה ה-20 היה בין מייסדי "הסמינר היהודי-ציוני" באורנים (כיום "המדרשה באורנים"), אחד המוסדות הראשונים בארץ שפעלו לפיתוח לימודי יהדות מתוך השקפה שאינה דתית. במסגרת זו אורגנו סמינרים בני שבוע לתלמידי תיכון, בהם נדונו מדרשים וספרות חז"ל ובצידם כתבים מודרניים, כגון א.ד. גורדון, יוסף חיים ברנר, ברל כצנלסון ועוד. בנוסף עסקו אלון וחבריו בהדרכת אנשי חינוך ובפיתוח תוכניות לימודים ברוח הסמינר.
במהלך עבודתו כמורה ומחנך הוציא אלון מספר חוברות לימוד בנושאים שונים מתולדות הציונות ומדרשים אודות פרשת השבוע בהם מגיש אלון פרשנות מסורתית למקורות חז"ל עם טקסטים מודרניים, ופרסם מאמרים ומסות בכתבי עת שונים.
בשנת 1990 יצא לאור ספרו "עלמא דִי" - למעשה גיליון מיוחד של כתב העת שדמות, בו תיאר אלון את התהליך שעבר, מאז החל "לאבד את אלוהי ילדותו" בנעוריו עד להכרה המלאה בכך במלחמת יום הכיפורים, דבר שהוביל אותו לחפש ולנסח את מה שהוא מכנה "היהדות הריבונית", שאינה מחויבת לסמכות הרבנית, ולקדם מגמה זו בסמינר היהודי-ציוני שהקים. בספר הֵצֵר על כך שרבים מהישראלים החילונים מבטלים את יהדותם ורואים בדתיים "יהודים יותר", ועל עצם הצורך הבלתי פוסק לעסוק בזהות היהודית. בהמשך הספר מביא אלון מדרשים משלו לכמה מסיפורי חז"ל, ובוחן באמצעותם שאלות על לימוד תורה, שמירת מצוות ועוד.
אלון עוסק בהוראת מחשבת ישראל, מדרש, תלמוד, אגדה וספרות. בנוסף לסמינר באורנים מלמד במדרשת השילוב נטור, ישיבה החילונית "בינה", סמינר אפעל, במרכז ליהדות מתקדמת "אור חדש" בחיפה ובמכון שלום הרטמן, בו הוא משמש כעמית מחקר. בעבר לימד גם בסמינר הקיבוצים, גבעת חביבה, מכללת אילת, בית מורשה בירושלים, קולות, בית המדרש לרבנים באמריקה ובית המדרש לרבנים ליהדות מתחדשת בפילדלפיה.
ספריו

עלמא דִי, הוצאת ידיעות אחרונות, 2001
בא אל הקודש - ל"ו אגדות נסתרות, הוצאת ידיעות אחרונות, 2005
יה בשבט, הוצאת בינה, 1999
דין רודף שלום - דרישות שלום לפרשות השבוע, הוצאת בינה, 2002
מצפור האלף

| --- | --- |

 מידע כללי
 סוג:  נקודת תצפית 
 על שם:  פרידה ושמואל מקובסקי
 מיקום:  נווה דניאל
 מדינה:  יהודה ושומרון 
 נגישות:  יש
 הקמה ובנייה
 תאריך פתיחה רשמי:  2013
 מידות
 גובה מעל פני הים:  989–1,000 מטר
 
 קואורדינטות:  31°40′58″N 35°08′42″E﻿ / ﻿31.682766293286°N 35.144878827034°E﻿ / 31.682766293286; 35.144878827034
  (למפת הרי ירושלים מוגדלת) מצפור האלף(למפת הרי ירושלים רגילה) מצפור האלף(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפור האלף(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מצפור האלף
 
מצפור האלף הוא נקודת תצפית בגובה 1,000 מטרים מעל פני הים בין היישובים נווה דניאל ושדה בועז בגוש עציון. זוהי הנקודה הגבוהה ביותר בגוש עציון.
יסודות המצפור והחניון שלמרגלותיו בנויים כ-990 מטרים מעל פני הים, בעוד נקודת התצפית בגובה 1,000 מטרים בדיוק.
מן המצפור ניתן לצפות ב-360 מעלות, בהרי ירושלים בצפון, ים המלח, מדבר יהודה, הרי אדום והגלעד במזרח, הר חברון, רצועת עזה והים התיכון בדרום ועד הרצליה וגוש דן במערב.
המבנה נבנה ב-2013 ביציאה מהיישוב נווה דניאל לכיוון היישוב שדה בעז בצפון גוש עציון. המצפור נבנה לזכר פרידה ושמואל מקובסקי, תושבי נווה דניאל מחלוצי גוש עציון ההיסטורי לפני מלחמת העצמאות.
גלריה

נווה דניאל מהמצפור
נוף להרי ירושלים
ראו גם

מצפה זי"ו
הערות שוליים

1 2  מצפור האלף, באתר נלך, ‏28 ביולי 2020
↑  מצפור האלף בנווה דניאל, באתר קק"ל
ארמון האתנה בז'נבה

| --- | --- |
צילום מ-2011
צילום מ-2011
 מידע כללי
 סוג:  מוזיאון, מבנה אדריכלי, ארמון 
 כתובת:  Genève-Cité 
 מיקום:  ז'נבה 
 מדינה:  שווייץ 
 הקמה ובנייה
 תקופת הבנייה:  1860–1863 (כ־3 שנים)
 תאריך פתיחה רשמי:  1863 
 תאריך פירוק:  1864 
 אדריכל:  גבריאל דיודאטיו, בפסקה זו רשומה אחת נוספת שטרם תורגמה 
 סגנון אדריכלי:  נאו-רנסאנס 
 
 קואורדינטות:  46°11′55″N 6°08′52″E﻿ / ﻿46.19863°N 6.14785°E﻿ / 46.19863; 6.14785
  (למפת ז'נבה מוגדלת) ז'נבה ורנייה מרן ורסואה קולונז'-בלריבארמון האתנה בז'נבה(למפת ז'נבה רגילה) ז'נבה ורנייה מרן ורסואה קולונז'-בלריבארמון האתנה בז'נבה
 
ארמון האתנה בז'נבה (בצרפתית:Palais de l'Athénée) הוא בניין ברחוב אתנה מס` 2 בז'נבה בשווייץ. הארמון הוא מקום משכנה של חברת האמנויות של ז'נבה ונבנה עבורה ב-1860–1864 ביוזמת איש העסקים ז'אן גבריאל אנאר ובהשגחת בת זוגו, אנה אנאר-לולן. בבניין הקים ב-1863 אנרי דונאן את הצלב האדום.
היסטוריה

ב-1821 בנאום שנאם בישיבה של חברת האמנויות, הציע למדינה אחד מנכבדי העיר, היזם ז'אן-גבריאל אנאר (Eynard) להקים חמישה בניינים: בית כלא, בית מחסה לחולי נפש, ספרייה, מוזיאון ומקום לאספות.
אנאר הפקיד לצורך בניית "המקום לאספות" סכום של 3,000 פרנקים של אז.
הבניין נבנה ב-1860–1864 בסגנון נאו-רנסאנס על ידי האדריכלים גבריאל דיודאטיו שארל שק. הוא נבנה מיוזמת ז'אן גבריאל אנאר במימונו סמוך לבית מגוריו בז'נבה, על חלקה צרה ומוארכת במקום שבו היו ביצורים ישנים.
חברת האמנויות של ז'נבה שהוקמה ב-1776 על ידי אוראס-בנדיקט דה סוסיר עברה לבניין החדש ב-1864.
מטרות הארגון משתקפת בפרופילים המקשטים את אולם הדבורים ומציגים אמנים, פיזיקאים, רופאים, פילוסופים, תאולוגים, מדעני טבע, תעשיינים.
בחזית בניין מוצגות פרוטומות של דמויות חשובות בתולדות העיר ז'נבה, בהן הבישוף אדמאר פאברי.
הבניין נחנך לבית לחברת האמנויות בישיבה חגיגית ב-5 בינואר 1864.
המבנה

הארמון שוכן במרכז העיר ז'נבה ודומה מבחינה מבנית לביתו השכן של ארנאר. יש לו חזית ראשית עם קומה אחת ושלוש כניסות חצי מעגליות שבצידן ששה עמודים קורינתיים מונומנטליים בין בסיס מסלע לבן לאנטבלטורה שבראשה כרכוב רב-עוצמה המעניק לכל הבניין רושם של אכסדרה המחוזקת במעקות מכתרות.
בצורת החלונות ובתשע הגומחות המקשטות את החזית הראשית ואת החזית המערבית נכרת השפעתו של מיכלאנג'לו. על הקיר מוצבות פרוטומות שנוצרו על ידי הפסלים שארל מן, לואי דורסייר ופרדריק דופו. ההול מקושט בחיקוי של שיש.
בקומת קרקע נמצאים טרקלינים ואולם הדבורים ששופץ לאחרונה ב-1985.
התקרה והמדליונים באולם הדבורים (Salle des Abeilles) נוצרו מחיקוי של גבס על ידי ז'אן ז'אק דריאז, פרנסואה פוג'י ופייטרו טאדאולי. באולם זה מתקיימים קונצרטים.
בטרקלין הגדול שבו הוקם ב-1863 ארגון הצלב האדום, הוקמו גם הוועד הבין-לאומי למדעים היסטוריים והאיגוד הבין-לאומי לסיוע לילדים. הטרקלין הגדול מארח את אוסף חברת האמנויות.
על החלון העיוור המרכזי בחזית הדרום-מזרחית כתובת המציינת שבבניין הוקם ב-1863 הצלב האדום מיוזמתו של אנרי דונאן.
בגרם המדרגות נמצאת פרוטומה של ז'אן-גבריאל אנאר מאת הפסל פרדריק דופו, כמו כן התמונה "האלה אתונה והמוזות הפורסות את חסותן על חברת האמנויות" מאת הצייר אמיל שמבון.מ-1926.
בקומה א ישנם סלונים עם תאורה עילית ותערוכות מתחלפות.
במרתף נמצאת ספריית חברת האמנויות.
באגף הבנוי בסלע לבן הפונה לרחוב סן לז'ה מארח הארמון את אוסף הקרן באראר שהוקמה ב-1989 על ידי פייר בראיאר והמבוסס בעיקר על יצירתו של אביו מוריס בריאר, אחד האדריכלים שהשפיעו על חיי האדריכלות של ז'נבה במחצית הראשונה של המאה ה-20.
הבניין עבר שיפוצים ב-1983 ושוב ב-2006–2012.
הערות שוליים

↑  E.Choisy 1979
↑  באתר myswitzerland
| --- | --- |
בקרת זהויות :  NLI: 987007415978205171  GND: 16186530-6  ISNI: 0000 0001 2097 090X  LCCN: n82040936  SUDOC: 028331737  VIAF: 122797879   WorldCat (עם VIAF): 122797879
שרייניים

| שרייניים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: שפמנונאים
משפחה:: שרייניים
שם מדעי
 Loricariidae ‏רפינסק, 1815

שִּׁרְיָנִיִּים או נקייניים וגם לוריקרידיים (שם מדעי: Loricariidae), היא משפחה של דגים מסדרת השפמנונאים. במשפחה זו יותר מ-90 סוגים ומעל 680 מינים והמספר הולך וגדל מדי שנה.
דגים אלה הם יצורים הצמודים לקרקעית הנהרות והם שואבים פסולת או חומרים אכילים שונים מהקרקעית. הם חיים רק בנהרות של היערות הטרופיים של פנמה, קוסטה ריקה ואמריקה הדרומית. חלקם חיים בנהרות מהירים ואחרים בנהרות איטיים יותר. הם נפוצים משני צידי הרי האנדים.
לדגים אלה מבנה גוף מגוון ושונה מאוד אחד מהשני, כשחלקם בעלי גוף עבה וקשקשים נרחבים ואחרים צרים ורזים וסנפיריהם קטנים. לחלקם זנבות ארוכים ולאחרים זנבות צרים. רבים מהם, ממיני האקווריום בעלי צבע שחור ומנוקד או מפוספס בלבן. חלקם כמו הסוג Panaque, יכולים לגדול לאורך ל-100 ס"מ ואילו אחרים באורך של 2 ס"מ בלבד. הם ניזונים מצמחייה או מחומר אורגני מקרקעית הנהר על ידי שאיבה באמצעות השפתיים הגדולות שלהם.
מספר מינים במשפחה ניזונים מאצה אותה הם מעכלים בעזרת חיידקים השוכנים בבטנם. כמה מינים הם מהדגים היחידים בעולם המתמחים באכילת עצה של ענפים טבועים.
רבים מדגים אלו משמשים דגי נוי באקווריום והם מנקים את הזכוכית או עצמים שונים במכל.
מיון

משפחה שרייניים (Loricariidae)
תת-משפחה Subfamilies
תת-משפחה Delturinae
תת-משפחה Hypoptopomatinae
תת-משפחה Hypostominae
תת-משפחה Lithogeneinae
תת-משפחה Loricariinae
תת-משפחה Neoplecostominae
תת-משפחה Otothyrinae
קצין ראשון

ערך זה עוסק בדרגה השנייה בחשיבותה באונייה לאחר רב חובל. אם התכוונתם לאיש צוות אוויר, טייס שאינו מפקד הטיסה הידוע גם בשם "קצין ראשון", ראו .
אחד מתפקידי הקצין הראשון הוא פיקוח על טעינת ופריקת האונייה.
קצין ראשון (באנגלית: Chief Mate) בצי סוחר היא הדרגה השנייה בחשיבותה באונייה לאחר רב חובל. קצין ראשון משמש בדרך כלל כאחראי משמרת בגשר הפיקוד ומופקד על מטען האונייה ועל צוות הסיפון.
הקצין הראשון מדווח לרב החובל על היבטי הבטיחות והביטחון בהפעלת האונייה. בין שאר תחומי אחריותו נמצאים: רווחת אנשי הצוות, אימונם ובטיחות התנהגותם, כיבוי אש, פעולות חילוץ והצלה. הקצין הראשון הוא השני בפיקוד על האונייה ותופס את מקומו של רב החובל במידה והאחרון אינו מסוגל להמשיך בפיקוד.
קצין מטען

כקצין מטען, הקצין הראשון מפקח על טעינת, אחסנת, אבטחת ופריקת המטען. הקצין הראשון אף אחראי לשלום המטען במהלך ההפלגה. אחריות זו כוללת דאגה ליציבות המטען, במיוחד למטענים מסוכנים.
איזונה של ספינה במים היא מלאכה עדינה וזהירה, המושפעת ממספר משתנים ובהם רוח, גובה גלים ותדירותם, סערות ועוד. הקצין הראשון אחראי להפעלת מכלי מי הנטל לצורך איזון האונייה ושיפור ביצועיה בנסיבות משתנות בים.
אחראי משמרת

הקצין הראשון משמש לרוב בתפקיד אחראי משמרת בגשר הפיקוד של האונייה. בעת שהאונייה בים או בנמל, הקצין הראשון אחראי לדווח לרב החובל על מצב הצוות והמטען במהלך משמרת של שמונה שעות מדי יום. באופן מסורתי הקצין הראשון נמצא ער בגשר הפיקוד בין השעות 4-8, מדי בוקר ואחר צהריים. בעת היותו במשמרת הקצין הראשון דואג ליישום כל תקנות בטיחות החיים בים, והתקנות נגד זיהום מי ים. בעת שהאונייה עומדת בנמל, הקצין הראשון מתמקד במהלך המשמרת בפעולות הטעינה והפריקה, בטיחות אש, משמרות אבטחה וניטור התקשורת עם גורמים שונים בחוף.
על פי תקנות ארגון הימאות הבינלאומי על הקצין הראשון לשלוט באופן שוטף בשפה האנגלית. זאת כיוון שרוב המפות הימיות הן בשפה זו וכך גם פרסומים שונים בנושאי בטיחות בים. אף שידורי מזג אוויר לימאים, והודעות ביטחון לאוניות, רובם באנגלית. רוב תחנות החוף בעולם יוצרות קשר עם אוניות בשפה האנגלית.
בעת שקצין ראשון עומד במשמרת באונייה המפליגה בלב ים הוא נושא שלוש חובות עיקריות: ניווט האונייה, נקיטת אמצעי בטיחות בתנועה ליד כלי שיט אחרים, ותגובה לכל מצב חירום העלול להתעורר במהלך הפעלת האונייה. בדרך כלל הקצין הראשון נמצא במשמרת לצד מלח מוסמך המתפקד כהגאי וצופה. קצין ראשון חייב אף לדעת לתקשר בקוד מורס ובקוד האותות הבינלאומי בעזרת דגלי הקוד הבינלאומי, סמפור, או איתות באור.
חזקה של שתיים

חזקה של שתיים היא מספר טבעי מהצורה  2^{n}. כלומר מספר המתקבל מהכפלת 2 בעצמו n פעמים.
את החזקות של שתיים ניתן לחשב באופן רקורסיבי, כאשר המספר הראשון הוא  2^{0}=1 והחזקה הבאה מתקבלת מחיבור החזקה הקודמת לעצמה.
לפי המשפט היסודי של האריתמטיקה, מספר הוא חזקת שתיים אם ורק אם אין לו אף גורם ראשוני אי-זוגי.
כיוון ש-2 הוא מספר הבסיס של מערכת הספירה הבינארית, חזקות של שתיים נפוצות במדעי המחשב. כאשר בכתיב בינארי חזקה של שתיים היא תמיד מהצורה 100…000, בדיוק כמו חזקה של עשר במערכת העשרונית.
סדרת החזקות של שתיים

הסדרה ההנדסית 1, 2, 4, 8, 16, 32, … (או, במערכת הספירה הבינארית, 1, 10, 100, 1000, 10000, 100000, …) שאיבריה הם החזקות של 2 חשובה בתורת המספרים. סכום n האיברים הראשונים בסדרה, השווה ל- 1+2+\ldots +2^{n-1}=2^{n}-1, נקרא מספר מרסן. מספרים אלו, בעיקר אלו מהם שהם מספרים ראשוניים, נחקרו עוד מהעת העתיקה והם קשורים למספרים משוכללים.
מספר ראשוני שהוא אחד יותר מחזקה של שתיים (למשל 257) נקרא ראשוני פרמה. ראשוני כזה הוא בהכרח מהצורה  2^{2^{n}}+1.
מימוש מהיר של פעולות בחזקות של שתיים

ההצגה הבינארית של מספרים מאפשרת לבדוק במהירות האם מספר חיובי שלם נתון x הוא חזקה של שתיים:
כאשר & הוא פעולת AND על סיביות. אם x הוא 0, תוצאת האלגוריתם רומזת ש-0 הוא חזקה של שתיים, ולכן בדיקה זו עובדת רק כאשר x > 0.
בדומה לזה, האלגוריתם הבא מעגל את המספר הנתון x לחזקה קרובה של שתיים:
עבור כל שלם x וחזקה של שתיים, y, נציב z = y - 1,
x & (!z) מעגל כלפי מטה,
(x + z) & (!z) מעגל כלפי מעלה,
(x + y / 2) & (!z) מעגל לחזקה הקרובה ביותר.
החזקות הראשונות של שתיים

סדרה A000079 באתר OEIS – האנציקלופדיה המקוונת לסדרות של מספרים שלמים
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 20 | = | 1 |  | 216 | = | 65,536 |  | 232 | = | 4,294,967,296 |  | 248 | = | 281,474,976,710,656 |
| 21 | = | 2 |  | 217 | = | 131,072 |  | 233 | = | 8,589,934,592 |  | 249 | = | 562,949,953,421,312 |
| 22 | = | 4 |  | 218 | = | 262,144 |  | 234 | = | 17,179,869,184 |  | 250 | = | 1,125,899,906,842,624 |
| 23 | = | 8 |  | 219 | = | 524,288 |  | 235 | = | 34,359,738,368 |  | 251 | = | 2,251,799,813,685,248 |
| 24 | = | 16 |  | 220 | = | 1,048,576 |  | 236 | = | 68,719,476,736 |  | 252 | = | 4,503,599,627,370,496 |
| 25 | = | 32 |  | 221 | = | 2,097,152 |  | 237 | = | 137,438,953,472 |  | 253 | = | 9,007,199,254,740,992 |
| 26 | = | 64 |  | 222 | = | 4,194,304 |  | 238 | = | 274,877,906,944 |  | 254 | = | 18,014,398,509,481,984 |
| 27 | = | 128 |  | 223 | = | 8,388,608 |  | 239 | = | 549,755,813,888 |  | 255 | = | 36,028,797,018,963,968 |

| 28 | = | 256 |  | 224 | = | 16,777,216 |  | 240 | = | 1,099,511,627,776 |  | 256 | = | 72,057,594,037,927,936 |
| 29 | = | 512 |  | 225 | = | 33,554,432 |  | 241 | = | 2,199,023,255,552 |  | 257 | = | 144,115,188,075,855,872 |
| 210 | = | 1,024 |  | 226 | = | 67,108,864 |  | 242 | = | 4,398,046,511,104 |  | 258 | = | 288,230,376,151,711,744 |
| 211 | = | 2,048 |  | 227 | = | 134,217,728 |  | 243 | = | 8,796,093,022,208 |  | 259 | = | 576,460,752,303,423,488 |
| 212 | = | 4,096 |  | 228 | = | 268,435,456 |  | 244 | = | 17,592,186,044,416 |  | 260 | = | 1,152,921,504,606,846,976 |
| 213 | = | 8,192 |  | 229 | = | 536,870,912 |  | 245 | = | 35,184,372,088,832 |  | 261 | = | 2,305,843,009,213,693,952 |
| 214 | = | 16,384 |  | 230 | = | 1,073,741,824 |  | 246 | = | 70,368,744,177,664 |  | 262 | = | 4,611,686,018,427,387,904 |
| 215 | = | 32,768 | 231 | = | 2,147,483,648 | 247 | = | 140,737,488,355,328 | 263 | = | 9,223,372,036,854,775,808 |  |  |  |
אגדות על חזקות של שתיים

האגדה על המצאת השחמט מספרת שהמלך הציע לממציא לבחור איזה פרס הוא רוצה בתמורה להמצאתו הנפלאה. הממציא אמר שהוא מבקש גרגר חיטה במשבצת הראשונה של לוח השחמט, 2 גרגרים בשנייה, 4 גרגרים בשלישית, 8 ברביעית וכן הלאה, בטור הנדסי. המשימה נראתה בעיני המלך כעניין של מה בכך, והוא פקד על משרתיו למלאה, אך מהר מאוד גילה שכל מחסני התבואה בממלכה התרוקנו, בזמן שמילוי משאלתו של הממציא רחוק מלהתגשם (כבר במשבצת ה-32 נדרשו יותר משני מיליארד גרגרים, ומספר הגרגרים שידרשו כנגד 64 המשבצות הוא  2^{64}-1=18,446,744,073,709,551,615).
לפי האגדה שממציא המשחק של מגדלי האנוי צירף לו, כוהנים ברהמינים צריכים להעביר 64 דיסקיות ממוט אחד לאחר, וכשיסיימו יגיע סוף העולם. גם כאן, מספר הצעדים שידרשו הוא 264-1.
2006 בטלוויזיה בישראל
פרסים > פרס האקדמיה לטלוויזיה

סדרת הדרמה הטובה ביותר: "בטיפול" (הוט 3)
הסדרה הקומית דרמטית הטובה ביותר: "אמא'לה" (קשת)
תוכנית הבידור הטובה ביותר: "ארץ נהדרת" (קשת)
סדרת תעודה: "ארץ המתנחלים" (טלעד)
פרס מפעל חיים: שמואל אימברמן
פרסים > פרס מסך הזהב

הטקס לא התקיים עקב מלחמת לבנון השנייה
תוכניות

בשנת 2006 נוצרו עשרות תוכניות וסדרות ישראליות. להלן חלק מהתוכניות:
תוכניות > תוכניות בידור

"משחק מכור" (2004-2006) – תוכנית סאטירה הומוריסטית, הנוגעת לענייני השבוע החולפים בצורת משחק בין משתתפי פאנל. בהשתתפות ליאור שליין, עינב גלילי וגורי אלפי.
"פספוסים" (1993-2006) – תוכנית מתיחות מאוד מצחיקה בהנחיית יגאל שילון.
"קצרים" (2004-2006) – תוכנית מערכונים סאטירית בהשתתפות קרן מור, מוני מושונוב, ריקי בליך ויובל סגל. התוכנית החלה את דרכה בטלעד.
"אחרי הכל" – תוכנית הומור חדשותית בהנחיית טל ברמן.
"גומרות הולכות" – תוכנית מערכונים נשית סאטירית, בהשתתפות מיה דגן, איילת זורר, ענת וקסמן ודני גבע.
"ככה לא מתנהגים" (2005-2006) – סדרה קומית-דקומונטרית בכיכובו של גורי אלפי.
"בשורות טובות" (2006-2007)- סדרה קומית-דרמטית וסמי-אוטוביוגרפית, בכיכובו של שי אביבי, על עולם הטלוויזיה הישראלי.
"עושים צחוק" (2006-2007)- תוכניות בה מראיין יאיר ניצני את מיטב הקומיקאים, ביניהם עדי אשכנזי וגורי אלפי. הונחתה בעבר על ידי עידן אלתרמן.
"מועדון לילה" (2006-2007)- תוכנית אירוח הומוריסטית בהנחיית ארז טל ובהשתתפותם של אורי גוטליב, מיה דגן, עפר שכטר, רמי הויברגר, שי גולדשטיין, אביעד קיסוס, ושלום אסייג .
"לא נפסיק לשיר" (2005-2006,2002)- תוכנית בידור מוזיקלית רבת משתתפים. התוכנית היא גרסה מחודשת של תוכניתו של צביקה הדר (2002). בהנחייתה של גלית גיאת.
"מי רוצה להיות יהודי?" (2005-2006) – תוכנית שעשועונים הומוריסטית בהנחיית גיל קופטש.
"הכל זז עם דודו טופז" (2005-2006) – תוכנית בידור ואירוח בהנחיית דודו טופז.
"בלתי נתפס" עם נמרוד הראל
"יצפאן" (2001-2006)- תוכנית מערכונים ובידור בהנחיית אלי יצפאן.
"אקזיט" (2005-2006)- עברה מערוץ 10- תוכנית נוער יומית בהנחיית עפר שכטר, מלי לוי ושירי מימון.
"כוכב נולד" תוכנית של זמרים נולדים.
תוכניות > דרמה

"מילואים" (2005-2006) – סדרת דרמה בהשתתפות דרור קרן, נתי רביץ, אלון נוימן ומאיה מרון.
"אמא'לה" (2005-2007)- תוכנית דרמה קומית מצליחה בכיכובה של אורנה בנאי.
"מעורב ירושלמי" (2005-2006)- עונות חדשות לסדרה של ישראל 10. דרמה העוקבת אחר חייה של משפחה מסורתית ירושלמית. בכיכובם של רותם אבוהב ושמיל בן-ארי.
"אלביס" (2003-2006)- תוכנית קומית-דרמטית בכיכובם של שייקה לוי וריקי בליך.
"פרשת השבוע" - סדרת דרמה שבועית בערוץ הוט 3, סביב נושאי פרשות השבוע, בהשתתפות קרן מור, מנשה נוי, רונית אלקבץ ואחרים.
"לא הבטחתי לך" - סדרת טלוויזיה קומית-דרמטית ישראלית, המשודרת בערוץ "יס ישראלי".
תוכניות > סדרות יומיות

השמיניה עונה שנייה: סדרת הילדים הנצפית ביותר בטלוויזיה, חזרה לעונה השלישית והאחרונה. העונה כללה 50 פרקים. התוכנית שודרה בערוץ הילדים בהוט. בין המשתתפים: עדי הימלבלוי, דון לני גבאי, אבי קורניק ועוד.
האלופה : לאחר שנת 2006 החליטו יוצרי הסדרה להמשיך לעונה נוספת. הסדרה עוקבת אחרי עולם הכדורגל ואחרי ראש הממשלה שעומד למות. בין השחקנים המרכזיים: יהודה לוי, עפר שכטר עדי הימלבלוי ומיכל גבריאלוב. התוכנית משודרת בערוץ 3 בהוט. בנוסף, בסיום כל פרק, בערוץ הבידור ישראלי, ישנה תוכנית בת 15 דק' שדנה בקונפליקטים שצצו בפרק - חדר הלבשה.
השיר שלנו עונה שלוש: הסדרה המתחרה של האלופה, גם היא השנה המשיכה לעונה נוספת. עונה זו הייתה העונה הכמעט אחרונה בסדרה, שכן, יוצרי הסדרה החליטו שאין צורך בעונות נוספות, אך לאחר מכן בכל זאת הסדרה המשיכה לעונה רביעית. הסדרה עקבה אחרי להקה צבאית וניסתה לגלות מי רצח את הדמויות מהעונה שעברה. בין השחקנים המרכזיים: רן דנקר, נינט טייב, אניה בוקשטיין ועוד. התוכנית שודרה ב־yes ישראלי בלוויין.
ילדות רעות - סדרת דרמה מוזיקלית יומית, ששודרה בערוץ מוסיקה 24 ממרץ.
"ראש גדול" סדרה *"ביס" סדרה מקורית אשר מתקימת בבית ספר. העונה כוללת 4 עונות טובות ועצובות.